Sentenza tal-Qorti tal-Ġustizzja (Ir-Raba’ Awla) tal-21 ta’ Novembru 2019 (talba għal deċiżjoni preliminari tal-Högsta domstolen – l-Isvezja) – CeDe Group AB vs KAN Sp. z o.o. fi stralċ
(Kawża C-198/18) 1
(Rinviju għal deċiżjoni preliminari – Regolament (KE) Nru 1346/2000 – Artikoli 4 u 6 – Proċeduri ta’ insolvenza – Liġi applikabbli – Proċedura Ewropea għal ordni ta’ ħlas – Nuqqas ta’ ħlas ta’ dejn kuntrattwali qabel falliment – Eċċezzjoni ta’ tpaċija bbażata fuq dejn kuntrattwali li sar qabel il-falliment)
Lingwa tal-kawża: l-Isvediż
Qorti tar-rinviju
Högsta domstolen
Partijiet fil-kawża prinċipali
Rikorrenti: CeDe Group AB
Konvenuta: KAN Sp. z o.o. fi stralċ
Dispożittiv
L-Artikolu 4 tar-Regolament tal-Kunsill (KE) Nru 1346/2000 tad-29 ta’ Mejju 2000 dwar proċedimenti ta’ falliment, kif emendat bir-Regolament tal-Kunsill (KE) Nru 788/2008 tal-24 ta’ Lulju 2008, għandu jiġi interpretat fis-sens li ma huwiex applikabbli għal azzjoni mressqa mill—istralċjarju ta’ kumpannija fi stralċ, stabbilita fi Stat Membru, u intiża għall-ħlas ta’ merkanzija kkunsinnata, b’eżekuzzjoni ta’ kuntratt konkluż qabel ftuħ il-proċedura ta’ insolvenza fir-rigward ta’ din il-kumpannija, kontra l-kumpannija kontraenti l-oħra, li hija stabbilita fi Stat Membru ieħor.
____________
1     ĠU C 190, 4.6.2018.